

**H O T Ă R Â R E**

**privind abrogarea unor hotărâri ale Consiliului Județean Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 246 din 12.12.2023 privind abrogarea unor hotărâri ale Consiliului Județean Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 48955/12.12.2023 și Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 48958/12.12.2023 şi de Avizul cu nr. 48955 din 14.12.2023 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de Nota secretarului general al județului înregistrată sub nr. 39627/05.10.2023 privind abrogarea expresă a unor hotărâri ale Consiliului Județean Cluj;

Luând în considerare prevederile:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare
* art. 123 – 140, ale art. 142 - 156, ale art. 215 și ale art. 220-221 din Regulamentul de organizare şi funcționare a Consiliului Județean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii serviciilor publice de transport persoane în unitățile administrativ-teritoriale nr. 92/2007, cu modificările și completările ulterioare;
* Legii privind achizițiile publice nr. 98/2016, cu modificările și completările ulterioare;
* Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
* Ordinului Directorul general al Agenţiei Naţionale de Cadastru şi Publicitate Imobiliară nr. 600/2023 pentru aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** La data comunicării prezentei hotărâri, se abrogă următoarele hotărâri:

1. Hotărârea Consiliului Județean Cluj nr. 50/2008 privind constituirea Comisiei paritare pentru atribuirea către operatorii de transport a traseelor cuprinse în Programul de transport județean de persoane, cu modificările ulterioare;
2. Hotărârea Consiliului Județean Cluj nr. 304/2012 privind stabilirea competenței de certificare a amplasamentului imobilelor flate în domeniul public și/sau privat al Județului Cluj de către titularul dreptului de administrare;
3. Hotărârea Consiliului Județean Cluj nr. 217/2013 privind aprobarea Planului de colaborare între Consiliul Județean Cluj, Inspectoratul de jandarmi Județean Cluj și Gruparea de Jandarmi Mobilă Cluj-Napoca;
4. Hotărârea Consiliului Județean Cluj nr. 209/2014 privind stabilirea unor reguli interne privind achizițiile publice directe, cu modificările ulterioare;
5. Hotărârea Consiliului Județean nr. 260/2014 privind aprobarea Normelor procedurale interne pentru realizarea achizițiilor directe de bunuri, servicii și lucrări la Consiliul Județean Cluj, cu modificările ulterioare;
6. Hotărârea Consiliului județean Cluj nr. 282/2017 privind aprobarea criteriilor, procedurii pentru numirea și eliberarea din funcție, precum și a atribuțiilor specifice funcției de administrator public din cadrul Consiliului Județean Cluj;
7. Art. II alin. 3) din Hotărârea Consiliului Județean Cluj nr. 83/2018 privind abrogarea și modificarea unor prevederi din domeniul evaluării performanțelor profesionale individuale ale conducătorilor serviciilor publice aflate în subordinea Consiliului Județean Cluj.

**Art. II.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. III.** Prezenta hotărâre se comunică Direcției Juridice; Inspectoratului de Jandarmi Județean Cluj și Grupării de Jandarmi Mobilă Cluj-Napoca; Serviciului Public Județean Salvamont-Salvaspeo, precum şi Prefectului Județului Cluj, și se aduce la cunoștință publică prin afișarea la sediul Consiliului Județean Cluj și pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 224 din 20 decembrie 2023**

*Prezenta hotărâre a fost adoptată cu 32 de voturi “pentru”, iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.*